The Piper at the Gates of Dawn

The Piper at the Gates of Dawn (בתרגום חופשי: החלילן בשערי השחר) הוא אלבום הבכורה של להקת פינק פלויד, והיחיד בו היה סיד בארט חבר בלהקה. האלבום הוקלט באולפני אבי רוד והופק על ידי טכנאי הקול של הביטלס, נורמן סמית', ומאופיין בסגנון פסיכדלי שזוהה עם הלהקה בשנותיה הראשונות.

האלבום יצא ב-5 באוגוסט 1967, והגיע למקום השישי במצעד האלבומים הבריטי ולמקום ה-131 במצעד בילבורד 200 האמריקאי. בשנת 2003, דורג האלבום במקום 347 מתוך 500 על ידי המגזין רולינג סטון ברשימת 500 האלבומים הגדולים בכל הזמנים.<ref name="rollingstone"></ref>

שמו של האלבום נלקח משם הפרק השביעי של הספר "הרוח בערבי הנחל" מאת קנת גרהם, שהיה אחד מהספרים האהובים על בארט.<ref name="allthatyoutouch"></ref>

== רקע ==
הסטודנטים לאדריכלות רוג'ר ווטרס, ניק מייסון וריצ'רד רייט, יחד עם הסטודנט לאומנות סיד בארט, הופיעו יחד כלהקה מאז 1962 תחת שמות שונים, והחלו סיבוב הופעות תחת השם "The Pink Floyd Sound" בשנת 1965. ב-1 בפברואר 1967, כחמש שנים לאחר הקמתה, חתמה הלהקה על חוזה הקלטות בחברת EMI, שכלל מענק חתימה צנוע בסך 5,000 לירות שטרלינג.<ref></ref>

ב-11 במרץ 1967, הוציאה הלהקה את הסינגל הראשון שלה "Arnold Layne". השיר, עסק בגבר טְרַנְסְוֶסְטִיט שנוהג לגנוב בגדי ולבני נשים ממתקני כביסה, עורר עם יציאתו סערה ציבורית ואף נאסר לשידור בחלק מתחנות הרדיו בלונדון.

ב- 16 ביוני 1967, הוציאה הלהקה את הסינגל השני שלה "See Emily Play". השיר זכה להצלחה ונחשב לאחד משיריה הבולטים של הלהקה באותה תקופה, נכלל בסופו של דבר בגרסה האמריקאית בלבד של האלבום.

== יציאה לאור ==
=== ההתדרדרות במצבו של בארט ===
עם יציאתו לאור של האלבום הלהקה המשיכה להופיע במועדון "UFO Club" בלונדון, בריטניה. על אף שהלהקה החלה לצבור פופולריות ולמשוך קהל עצום להופעותיה, חברי הלהקה היו מודאגים מההתדרדרות במצבו הנפשי של סיד בארט בעקבות צריכה הולכת וגוברת של סמים. חברי הלהקה קיוו שמדובר בתקופה שתעבור, אם כי היו גם חלק, כמו מנהל הלהקה אז פיטר ג'נר, שהבינו שזאת בעיה שיש לפתור.<ref></ref>

לקראת סוף 1967, מעט לאחר תחילת העבודה על אלבום האולפן השני של הלהקה, A Saucerful of Secrets, מצבו של בארט דרש מהלהקה למצוא פתרון והוחלט לצרף את דייוויד גילמור. גילמור צורף על מנת להחליף את בארט במהלך ההופעות, אולם זמן קצר לאחר מכן הוחלט כי גילמור יחליף אותו באופן מלא ובארט עזב את הלהקה.

=== אריזת האלבום ===
עבור תצלום חברי הלהקה על גבי עטיפת האלבום נשכר הצלם ויק סינג. סינג ביקש להלביש את חברי הלהקה בבגדים זוהרים ואז, בעת הצילום, השתמש בעדשת פריזמה אותה קיבל במתנה מחברו ג'ורג' האריסון, גיטריסט להקת הביטלס, במטרה ליצור את המראה הפסיכדלי של העטיפה, שנועד לדמות שימוש בסם LSD.<ref></ref>

שם האלבום במקור היה "Projection". את השם "The Piper at the Gates of Dawn" בחר בארט בהשראת כותרת הפרק השביעי בספר "הרוח בערבי הנחל" מאת קנת גרהם.<ref name="allthatyoutouch" /> היה זה אחד הספרים המועדפים על בארט, ובקרב חברים פעמים רבות הוא היה אוהב ליצור את הרושם שהוא ההתגלמות של פאן (אל מהמיתולוגיה היוונית המופיע בספר).

=== ביקורות ===

האלבום קיבל ביקורות חיוביות, כאשר מבקרים רבים משבחים את ההישג של הלהקה בזרם של המוזיקה פסיכדלית. סטיב הוי מאתר AllMusic הגדיר את האלבום ככזה "הלוכד באופן מוצלח את שני הצדדים של חוויה פסיכדלית - התענוג של הרחבת התודעה והתפיסה, והפחד מהפרעה נפשית או אפילו טירוף."<ref name="allmusic"></ref> מגזין NME רשם כי "השירים שלו [של סיד בארט] ב-The Piper At The Gates Of Dawn לוקחים צוות של חתולים, נעלי כסף, חדי קרן, עכבר בשם ג'רלד, אופניים, גמדים ואת האי צ'ינג, ועושים מהם מוזיקה פסיכדלית מהחדשניות ומהמפתיעות שהוקלטו אי פעם."<ref name="nme"></ref> מגזין בילבורד רשם שהאלבום "עדיין מחזיק בתואר של אחד מאלבומי הרוק הפסיכדליים הטובים ביותר אי פעם, מונע על ידי הנרטיבים המוזרים של בארט."<ref></ref>

ברשימת "100 האלבומים הבריטיים הטובים ביותר" שערך מגזין Q בשנת 2000, האלבום The Piper at the Gates of Dawn הוצב במקום ה-55.<ref></ref> ברשימת 500 האלבומים הגדולים בכל הזמנים של מגזין הרולינג סטון האלבום הוצב במקום ה-347.<ref name="rollingstone" /> בנוסף, האלבום קיבל מאיגוד תעשיית ההקלטות הבריטי ומאיגוד תעשיית ההקלטות האיטלקי מעמד של זהב (מעל 100,000 מכירות בבריטניה ומעל 50,000 מכירות באיטליה).<ref></ref><ref></ref>

עם יציאתו לאור האלבום הגיע למקום השישי במצעד האלבומים הבריטי, ומנגד רק למקום ה-131 במצעד בילבורד 200 האמריקאי. בשנותיה הראשונות הלהקה הצליחה בעיקר בבריטניה ובמדינות אירופאיות מסוימות. הפריצה של הלהקה לתודעה העולמית ולראשי המצעדים התרחשה בשנת 1973, עם האלבום The Dark Side of the Moon.

בשנת 2020 מגזין הרולינג סטון דירג את האלבום במקום ה-253 ברשימת 500 האלבומים הטובים ביותר בכל הזמנים המחודשת.

== רשימת הרצועות ==

== מיקומי שיא ==

== משתתפים ==
* סיד בארט - גיטרה, שירה ועיצוב עטיפה אחורית
* רוג'ר ווטרס - גיטרה בס, שירה
* ריצ'רד רייט - אורגן, פסנתר ושירה
* ניק מייסון - תופים

בעלי תפקידים נוספים:
* פיטר בואן - טכנאי קול
* ויק סינג - עיצוב עטיפה קדמית
* נורמן סמית' - מפיק, תופים ב-"Interstellar Overdrive"

== קישורים חיצוניים ==

* [http://www.pinkfloyd.com/music/albums.php האלבום באתר הלהקה]
* [http://gmatus.com/pink-floyd 50 שנה לאלבום הבכורה של פינק פלויד - תוכנית מיוחדת בכאן 88 עם גיל מטוס]

== הערות שוליים ==

קטגוריה:ערכים שבהם תבנית בריטניקה אינה מתאימה
Piper at the Gates of Dawn, The
Piper at the Gates of Dawn, The
קטגוריה:אלבומים באנגלית
קטגוריה:תרבות הנגד של שנות השישים
קטגוריה:אלבומי חברת קולומביה רקורדס